**आनन्द** १९७१ में बनी हिन्दी भाषा की फिल्म है। इस फ़िल्म के निर्माता, निर्देशक, लेखक एवं संपादक ऋषिकेश मुखर्जी हैं। इस फ़िल्म के मुख्य कलाकार राजेश खन्ना एवं अमिताभ बच्चन हैं। इस फ़िल्म को राष्ट्रीय फ़िल्म पुरस्कार में सर्वश्रेष्ठ फ़िल्म के अलावा फ़िल्मफ़ेयर पुरस्कारों में छः श्रेणियों में पुरस्कृत किया गया था।

संक्षेप
-------

फ़िल्म वर्तमान से शुरु होती है और कैंसर के विशेषज्ञ डॉ॰ भास्कर बैनर्जी (अमिताभ बच्चन) को साहित्यिक पुरस्कार से सम्मानित किया जा रहा है कि उसने आनन्द जैसे उपन्यास की रचना की और डॉ॰ भास्कर बैनर्जी अपनी सफ़ाई में यह कहता है कि यह उसकी डायरी के कुछ पन्ने हैं और वह कोई लेखक नहीं है और यह उपन्यास सही घटनाओं पर आधारित है।   

अब फ़िल्म अतीत में चली जाती है जब एक जुझारू डॉक्टर भास्कर बैनर्जी मुंबई की झोपड़पट्टी में मरीज़ों की देखभाल कर रहा है और देखता है कि भुखमरी और बदहाली इस हद तक फैली हुयी है कि वह किसी के लिये कुछ भी करने में अक्षम है। वहीं उसके दोस्त डॉ॰ प्रकाश कुलकर्णी (रमेश देव) का जमा जमाया अस्पताल है जो बिन बीमार मरीज़ों को भी देख लेता है और उनसे अच्छी रक़म ऐंठता है जबकि ग़रीब मरीज़, जो कि भास्कर भेजता ही रहता है, के वह बिना पैसे ही सारे टॅस्ट करवा देता है। एक दिन प्रकाश को दिल्ली से उसके एक स्त्री रोग विशेषज्ञ दोस्त डॉ॰ त्रिवेदी का ख़त आता है कि वह अपने दोस्त आनन्द (राजेश खन्ना) को उसके पास भेज रहा है। प्रकाश आनन्द से कुछ साल पहले मिला था और उसका अच्छा दोस्त बन गया था। आनन्द को अंतड़ियों का कैंसर है और यह बात वह जानता है कि ज़्यादा से ज़्यादा वह छः महीने ही ज़िन्दा रहेगा। जब प्रकाश और भास्कर, प्रकाश के दफ़्तर में बैठे हुए होते हैं तो आनन्द वहाँ आ धमकता है और अपनी मज़ाक की आदत शुरु कर देता है जिससे भास्कर बैनर्जी को ग़ुस्सा आ जाता है और वह आनन्द से पूछता है कि उसे मालूम भी है कि उसे क्या बीमारी है, तो आनन्द उसे बताता है कि उसे कैंसर है और वह ज़्यादा से ज़्यादा वह छः महीने ही ज़िन्दा रहेगा। यह सुनकर भास्कर आनन्द का क़ायल हो जाता है कि यह मालूम होते हुए भी कि वह कुछ ही दिनों का महमान है, आनन्द इतना ज़िन्दादिल है।  

आनन्द अब भास्कर के घर रहने लगता है और किसी तरह यह पता लगा लेता है कि भास्कर एक लड़की रेनू (सुमिता सान्याल) से प्रेम करता है लेकिन इस प्रेम को ज़ाहिर करने की उसमें हिम्मत नहीं है। आनन्द एक पहलवान (दारा सिंह) की मदद से रेनू की माँ (दुर्गा खोटे) से मिलकर भास्कर और रेनू का रिश्ता पक्का करवा लेता है लेकिन रेनू की माँ को यह बता देता है कि भास्कर और रेनू की शादी में वह नहीं रहेगा। इसी बीच आनन्द को रंगमंच में काम करने वाला एक कलाकार ईसा भाई सूरतवाला (जॉनी वॉकर) भी मिल जाता है और उससे आनन्द कुछ संवाद सीखकर भास्कर के टेप रिकॉर्डर में टेप कर लेता है।  

अब आनन्द की तबियत दिन पर दिन गिरती जाती है और एक दिन वह बिस्तर पर लेट जाता है। भास्कर कोई करिश्मे की तलाश में किसी होम्योपैथिक डॉक्टर के पास जाता है और अपने पीछे प्रकाश और रेनू को आनन्द की देखभाल करने के लिए छोड़ जाता है लेकिन उसके लौटने तक आनन्द दम तोड़ चुका होता है और पार्श्व में आनन्द का वही रंगमंच से टेप किया संवाद चल रहा होता है और यहीं फ़िल्म ख़त्म हो जाती है।

चरित्र
------

* राजेश खन्ना - आनन्द
* अमिताभ बच्चन - डॉ॰ भास्कर बैनर्जी
* रमेश देव - डॉ॰ प्रकाश कुलकर्णी
* सुमिता सान्याल - रेनू
* ललिता पवार - डॉ॰ प्रकाश कुलकर्णी के अस्पताल की प्रधान नर्स
* असित सेन - डॉ॰ प्रकाश कुलकर्णी का बिन बीमार मरीज़
* दारा सिंह - पहलवान
* दुर्गा खोटे - रेनू की माँ
* जॉनी वॉकर - ईसा भाई सूरतवाला

मुख्य कलाकार
------------

* राजेश खन्ना
* अमिताभ बच्चन

संगीत
-----

इस फ़िल्म के संगीतकार सलिल चौधरी हैं और गीतकार गुलज़ार एवं योगेश हैं।

**आनन्द का संगीत**|  | गीत | गायक/गायिका | गीतकार |
| --- | --- | --- | --- |
| १ | *कहीं दूर जब दिन ढल जाये* | मुकेश | योगेश |
| २ | *ज़िन्दगी कैसी है पहेली* | मुकेश | योगेश |
| ३ | *ना जिया लागे ना* | लता मंगेशकर | गुलज़ार |
| ४ | *मैंने तेरे लिए ही* | मुकेश | गुलज़ार |
|

नामांकन और पुरस्कार
-------------------

### फ़िल्मफ़ेयर पुरस्कार

* फ़िल्मफ़ेयर सर्वश्रेष्ठ फ़िल्म पुरस्कार - ऋषिकेश मुखर्जी
* फ़िल्मफ़ेयर सर्वश्रेष्ठ अभिनेता पुरस्कार - राजेश खन्ना
* फ़िल्मफ़ेयर सर्वश्रेष्ठ सहायक अभिनेता पुरस्कार - अमिताभ बच्चन
* फ़िल्मफ़ेयर सर्वश्रेष्ठ संवाद लेखन पुरस्कार - गुलज़ार
* फ़िल्मफ़ेयर सर्वश्रेष्ठ सम्पादन पुरस्कार - ऋषिकेश मुखर्जी
* फ़िल्मफ़ेयर सर्वश्रेष्ठ कथा पुरस्कार - ऋषिकेश मुखर्जी

### राष्ट्रीय फ़िल्म पुरस्कार

* राष्ट्रीय फ़िल्म पुरस्कार - सर्वश्रेष्ठ फ़िल्म (हिन्दी)

बाहरी कड़ियाँ
-------------

* *आनन्द*  इंटरनेट मूवी डेटाबेस पर
* आनंद फिल्म कहानी

| * दे
* वा
* सं
फ़िल्मफ़ेयर सर्वश्रेष्ठ फ़िल्म पुरस्कार |
| --- |
| 1954-1970 | 
* दो बीघा ज़मीन (1954)
* बूट पॉलिश (1955)
* जागृति (1956)
* झनक झनक पायल बाजे (1957)
* मदर इण्डिया (1958)
* मधुमती (1959)
* सुजाता (1960)
* मुग़ल-ए-आज़म (1961)
* जिस देश में गंगा बहती है (1962)
* साहिब बीबी और ग़ुलाम (1963)
* बन्दिनी (1964)
* दोस्ती (1965)
* हिमालय की गोद में (1966)
* गाइड (1967)
* उपकार (1968)
* ब्रह्मचारी (1969)
* आराधना (1970)

 |
| 1971-1990 | 
* खिलौना (1971)
* आनन्द (1972)
* बेईमान (1973)
* अनुराग (1974)
* रजनीगन्धा (1975)
* दिवार (1976)
* मौसम (1977)
* भूमिका (1978)
* मैं तुलसी तेरे आँगन की (1979)
* जुनून (1980)
* खूबसूरत (1981)
* कलयुग (1982)
* शक्ति (1983)
* अर्द्ध सत्य (1984)
* स्पर्श (1985)
* राम तेरी गंगा मैली (1986)
* क़यामत से क़यामत तक (1989)
* मैंने प्यार किया (1990)

 |
| 1991-2010 | 
* घायल (1991)
* लम्हे (1992)
* जो जीता वही सिकंदर (1993)
* हम हैं राही प्यार के (1994)
* हम आपके हैं कौन (1995)
* दिलवाले दुल्हनिया ले जायेंगे (1996)
* राजा हिन्दुस्तानी (1997)
* दिल तो पागल है (1998)
* कुछ कुछ होता है (1999)
* हम दिल दे चुके सनम (2000)
* कहो ना प्यार है (2001)
* लगान (2002)
* देवदास (2003)
* कोई मिल गया (2004)
* वीर-ज़ारा (2005)
* ब्लैक (2006)
* रंग दे बसंती (2007)
* तारे ज़मीन पर (2008)
* जोधा अकबर (2009)
* थ्री इडीयट्स (2010)

 |
| 2011-2030 | 
* दबंग (2011)
* ज़िन्दगी न मिलेगी दोबारा (2012)
* बर्फी! (2013)
* भाग मिल्खा भाग (2014)
* क्वीन (‌2015)
* बाजीराव मस्तानी (2016)
* दंगल (2017)
* हिंदी मीडियम (2018)
* राज़ी (2019)
* गली बॉय (2020)
* थप्पड़ (2021)
* शेरशाह (2022)
* गंगूबाई काठियावाड़ी (2023)

 |
| 50 साल की सर्वश्रेष्ठ फ़िल्म | शोले (2005) |
| श्रेणी पृष्ठ फ़िल्मफ़ेयर सर्वश्रेष्ठ फ़िल्म पुरस्कार विजेता |